Lūgt Mariju un citus svētos?

Lūgšanā cilvēks uzrunā Dievu. Vai var mirušos svētos uzrunāt lūgšanā? (Atcerēsimies, ka visi kristieši ir svētie (1. Kor. 1:2; 2. Kor. 1:1; Ef. 1:1; Fil. 1:1) un, ka nav iedvesmotas liecības (t.i. Bībelē) par to, ka Marija nebūtu nomirusi līdz ar pārējiem pirmā gadsimta svētajiem, t.i. kristiešiem.)

5. Mozus grāmatā 18:10-12 ir rakstīts:

Lai tavējo starpā neatrastos neviens pats, kas... nedz mirušo izaicinātājs, jo visi, kas dara šīs lietas, Tam Kungam ir negantība, un šīs negantības dēļ Tas Kungs, tavs Dievs, tos [Kānaānas iedzīvotājus] dzen ārā, tev ienākot.

Jesajas grāmatā 8:19 ir rakstīts:

... Jeb vai tai [tautai] ar jautājumiem par dzīvajiem jāgriežas pie mirušajiem?

Pāvila 1. vēstulē Timotejam 2:5-6:
Jo ir viens Dievs, kā arī viens starpnieks starp Dievu un cilvēkiem – cilvēks Kristus Jēzus, kas Sevi pašu ir nodevis par atpirkuma maksu par visiem, par liecību savā laikā.

2. Jāņa vēstulē :9 ir rakstīts:

Ikviens, kas aiziet no Kristus mācības un nepaliek tanī, ir bez Dieva...
Visi kristieši ir priesteri
Pētera 1. vēstule 2:5, 9:
Un uzceliet no sevis pašiem kā dzīviem akmeņiem garīgu namu un topiet par svētu priesteru saimi, nesot garīgus upurus, kas Dievam ir patīkami, caur Jēzu Kristu...
Bet jūs esat izredzēta cilts, ķēnišķīgi priesteri, svēta tauta, Dieva īpašums, lai jūs paustu Tā varenos darbus, kas jūs ir aicinājis no tumsas Savā brīnišķīgajā gaismā...

Vai priesteriem var aizliegt doties laulībā?
Pāvila 1. vēstule Timotejam 4:1-5:

Gar skaidri saka, ka vēlākos laikos daži atkritīs no ticības, pieķerdamies maldu gariem un dēmonu mācībām, padodamies melkuļu liekulīgajiem vārdiem, kam pašu sirdsapziņa ar kauna zīmi iededzināta. Tie aizliedz doties laulībā, pavēl atturēties no barības vielām, ko Dievs ir radījis, lai ticīgie un patiesības atzinēji saņemtu tās ar pateicību. Jo katra Dieva radība ir laba, un nekas nav atmetams, ko saņem ar pateicību; jo svētumu tam piešķir Dieva vārds un lūgšana.
